
19.09.2018. a. nr ................
Koha-aadressi määramine
(Vitamiini tn 2a)

1. Asjaolud ja menetluse käik
Narva linnas on Kulgu Paadigaraažid hooneühistule kuuluv katastriüksus 51106:001:0147, millele on Narva Linnavalitsuse 21.03.2001. a. korraldusega nr 559-k „Postiaadressi omistamine“ määratud aadress, Kulgu sadam 5.
10.03.2011. a. jõustunud Ruumiandmete seaduse kohaselt antakse maaüksusele lähiaadress juurdepääsu omava liikluspinna nime järgi, millele lisatakse numberlisand. Koha-aadress peab tagama objekti leidmise geograafilises ruumis ning olema kooskõlas aadressiandmete süsteemiga.

Narva Linnavalitsuse 18.02.1998. a. korraldusega nr 243-k „Tänavatele nimetuste omistamine“ on määratud liikluspinna nimetus, Vitamiini tänav, millelt on juurdepääs Kulgu sadam 5 maaüksusele. Seetõttu, kuna Kulgu sadam 5 koha-aadress ei vasta ülaltoodud nõuetele, siis Narva Linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib vastavalt Vabariigi Valitsuse 20.12.2007. a määrusele nr 251 „Aadressiandmete süsteem“ läbi koha-aadressi korrastamise menetluse määrates kinnistule uus aadress – Vitamiini tn 2a (asendiplaan lisatud). 

Kõnesoleva krundi omanike esindajat teavitati kavandatava aadressi muutmisest (12.09.2017. a. e-kiri ja 31.08.2018. a. e-kiri). 05.09.2018. a. esitatud vastuväites teatati, et „ühistu moodustamise hetkest sisaldasid kõik Narva Kalameeste Klubile kuuluvad sadamasillad nimetust Kulgu, ning aadressi muutumine võib endaga kaasa tuua ühistu lagunemise ja juriidilised tagajärjed“. Narva Linnavalitsus on seisukohal, et kinnistu omanike esitatud vastuväide on sisu poolest alusetu ja põhjendamata, mis ei saa olla koha-aadressi mittekorrastamise põhjuseks.

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014. a määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51106:001:0147 aadress Narva linn, Vitamiini tn 2a.

4. Rakendussätted
4.1 Lugeda kehtetuks Narva Linnavalitsuse 21.03.2001. a. korralduse nr 559-k „Postiaadressi omistamine“ punktis 1 omistatud maaüksusele postiaadress „Kulgu sadam 5“;

4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanike esindajale;

4.3  Korraldus jõustub teatavakstegemisest;
4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

